**Vyhlásenie predkladateľa**

**podľa čl. 23 ods. 3 písm. a) Legislatívnych pravidiel vlády Slovenskej republiky**

Materiál sa na rokovanie predkladá **s rozporom s Úradom vlády Slovenskej republiky,** ktorý žiada ustanoviť hodnoty váh do vzorca pre domáci záujem o šport na 60 % a pre zahraničný záujem o šport na 40 % (oproti navrhovaným 75 % pre domáci záujem o šport a 25 % pre zahraničný záujem o šport).

Ministerstvo školstva, vedy, výskumu a športu Slovenskej republiky pripomienku Úradu vlády Slovenskej republiky neakceptovalo z dôvodu, že zvýšenie podielu zahraničného záujmu by znamenalo zvýšenie podpory športov, ktoré sú vo väčšej miere sledované v zahraničí, pričom mnohé z takýchto športov nie sú u nás v takej miere sledované a praktizované (napr. americký futbal, kriket, rugby). Zároveň by pri takto skokovom náraste o 10% (v súčasnosti 30 % pre zahraničný záujem o šport) mohlo dôjsť k relatívne významnému dopadu na celkové hodnoty výpočtu (kontinuitu), pričom je potrebné vziať do úvahy, že pre niektoré národné športové zväzy je v rámci navrhovaných parametrov možný ročný pokles o 10% príslušného uznaného športu v roku 2023 oproti aktuálnemu roku 2022

Materiál sa na rokovanie predkladá **bez rozporov** s ostatnými povinne pripomienkujúcimi subjektmi.